ᱵᱤᱥᱣᱚᱨᱟᱡᱽ ᱯᱨᱚᱛᱟᱯ ᱥᱤᱝ

ᱵᱤᱥᱣᱚᱨᱟᱡᱽ ᱯᱨᱚᱛᱟᱯ ᱥᱤᱝ  (᱑᱘ ᱚᱠᱴᱚᱵᱚᱨ ᱑᱙᱓᱒ – ᱑᱔ ᱢᱮ ᱒᱐᱐᱗) ᱫᱚ ᱢᱤᱫ ᱨᱟᱡᱟ ᱛᱟᱦᱮᱸ ᱠᱟᱱᱟᱭ ᱟᱨ ᱛᱟᱭᱚᱢ ᱛᱮ ᱑᱙᱕᱙-᱑᱙᱗᱑ ᱫᱷᱟᱹᱨᱤᱡ ᱠᱚᱣᱚᱨᱫᱷᱟ ᱨᱟᱡᱽ ᱨᱮᱱᱟᱜ ᱨᱟᱡᱟ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱨᱟᱡᱟ ᱫᱷᱚᱨᱢᱚᱨᱟᱡᱽ ᱥᱤᱝᱼᱤᱡ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱤᱫᱽᱨᱟᱹ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱠᱚᱣᱚᱨᱫᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱑᱙᱖᱒-᱑᱙᱖᱗ ᱨᱮ ᱚᱠᱷᱤᱞ ᱵᱷᱟᱨᱚᱛᱤᱭᱚ ᱨᱟᱢ ᱨᱟᱡᱽᱭᱚ ᱯᱚᱨᱤᱥᱚᱫᱽ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾VISHWARAJ SINGH KAWARDHA RRP

ᱩᱱᱤᱭᱟᱜ ᱡᱟᱱᱟᱢ ᱫᱚ ᱑᱘ ᱚᱠᱴᱚᱵᱚᱨ ᱑᱙᱓᱒ ᱥᱟᱞ ᱨᱮ ᱠᱚᱣᱚᱨᱫᱷᱟ ᱨᱮ ᱨᱟᱡᱟ ᱫᱷᱚᱨᱢᱚᱨᱟᱡᱽ ᱥᱤᱝ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱᱟ ᱾Memoranda on the Indian States -1939- Page 114 ᱟᱡᱟᱜ ᱥᱮᱪᱮᱫ ᱫᱚ ᱨᱟᱡᱟᱠᱩᱢᱟᱨ ᱠᱚᱞᱮᱡᱽ, ᱨᱟᱭᱯᱩᱨ ᱨᱮ ᱦᱩᱭ ᱞᱮᱱᱟ, ᱡᱟᱦᱟᱸ ᱨᱮ ᱩᱱᱤ ᱫᱚ ᱛᱟᱭᱚᱢ ᱡᱤᱭᱚᱱ ᱨᱮ ᱠᱟᱹᱢᱤᱭᱟᱹ ᱠᱚᱣᱟᱜ ᱥᱚᱦᱮᱛ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾ ᱩᱱᱤ ᱫᱚ ᱵᱟᱯᱞᱟ ᱞᱮᱱᱟᱭ ᱟᱨ ᱩᱱᱤ ᱨᱮᱫᱚ ᱯᱨᱚᱥᱛᱟᱵᱽ ᱠᱚ ᱛᱟᱦᱮᱸ ᱠᱟᱱᱟ ᱾ ᱑᱙᱕᱙ ᱥᱮᱨᱢᱟ ᱨᱮᱱᱟᱜ ᱒᱐ ᱟᱜᱚᱥᱴ ᱨᱮ ᱟᱡ ᱵᱟᱵᱟ ᱜᱩᱨ ᱛᱟᱭᱚᱢ ᱩᱱᱤ ᱫᱚ ᱠᱚᱣᱚᱨᱫᱷᱟ ᱨᱤᱱᱤᱡ ᱨᱟᱡᱟ ᱵᱮᱱᱟᱣ ᱮᱱᱟ ᱟᱨ ᱑᱙᱗᱑ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱨᱤᱵᱤ ᱯᱚᱨᱥ ᱟᱨ ᱤᱯᱟᱫᱷᱤ ᱠᱚ ᱵᱚᱫᱚᱞ ᱞᱮᱫᱟᱭ ᱾ ᱑᱔ ᱢᱮ ᱒᱐᱐᱗ ᱨᱮ ᱩᱱᱤᱭᱟᱜ ᱜᱩᱨ ᱦᱩᱭ ᱞᱮᱱᱟ ᱾ ᱟᱡᱟᱜ ᱜᱷᱟᱨᱚᱸᱡᱽ ᱨᱮ ᱵᱟᱨᱭᱟ ᱠᱩᱲᱤ ᱟᱨ ᱢᱤᱫᱴᱟᱹᱝ ᱠᱚᱲᱟ ᱜᱤᱫᱽᱨᱟᱹ ᱩᱱᱤᱭᱤᱡ ᱢᱟᱨᱟᱝ ᱠᱩᱲᱤ ᱢᱚᱱᱡᱚᱨᱤ ᱠᱩᱢᱟᱨᱤ ᱫᱚ ᱨᱩᱫᱽᱨᱚ ᱫᱮᱵᱽ ᱥᱤᱝ, ᱚᱨᱪᱷᱟ ᱨᱤᱱᱤᱡ ᱠᱩᱲᱤ ᱨᱩᱫᱽᱨᱚ ᱫᱮᱵᱽ ᱥᱤᱝ ᱥᱟᱶᱮ ᱵᱟᱯᱞᱟ ᱞᱮᱱᱟ ᱾ ᱟᱨ ᱫᱚᱥᱟᱨ ᱠᱩᱲᱤ ᱵᱚᱥᱩᱱᱫᱽᱨᱟ ᱠᱩᱢᱟᱨᱤ ᱫᱚ ᱵᱤᱥᱚᱣ ᱨᱟᱵᱟᱞ ᱥᱚᱱᱡᱚᱭ ᱥᱤᱝ ᱥᱟᱶᱮ ᱵᱟᱯᱞᱟ ᱞᱮᱱᱟ ᱾ ᱩᱱᱤᱭᱤᱡ ᱦᱚᱯᱚᱱ ᱭᱚᱜᱮᱥᱣᱚᱨ ᱨᱟᱡᱽ ᱥᱤᱝ ᱫᱚ ᱱᱤᱛᱚᱜ ᱠᱚᱣᱚᱨᱫᱷᱟ ᱨᱟᱡᱟ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱓᱒ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:᱒᱐᱐᱗ ᱨᱮ ᱜᱩᱨ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱭᱚᱠ ᱠᱚ ᱑᱙᱖᱒–᱑᱙᱖᱗
ᱛᱷᱚᱠ:ᱠᱚᱣᱚᱨᱫᱷᱟ ᱨᱤᱱ ᱨᱟᱡᱟ ᱠᱚ
ᱛᱷᱚᱠ:ᱠᱚᱣᱚᱨᱫᱷᱟ ᱨᱤᱱ ᱦᱚᱲ